การหลั่งในหลังคลอด2เดือน จะท้องอีกรึป่าวคับ ตอนนี้ไม่ค่อยได้ให้นมลูกแล้ว
สวัสดีค่ะ หากหลังคลอดไม่ได้ให้นมลูก หรือให้ไม่สม่ำเสมอ ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากได้ให้นมลูกอย่างสม่ำเสมอ การตกไข่และมีประจำเดือนจะนานกว่านี้ ขึ้นกับระยะเวลาที่ให้นมบุตรด้วยว่านานเท่าใดดังนั้น การมีเพศสัมพันธ์หลังคลอดที่ 2 เดือน โดยที่ไม่ได้ให้นมลูกอย่างสม่ำเสมอ โอกาสที่จะตั้งครรภ์อาจมีได้ หลังจากนี้ ควรรีบเริ่มใช้วิธีคุมกำเนิด โดยควรตรวจหาการตั้งครรภ์หลังจากมีเพศสัมพันธ์ครั้งสุดท้ายไปแล้ว 2 สัปดาห์ก่อน หากตรวจไม่พบ ก็ให้เริ่มใช้ฮอร์โมนในการคุมกำเนิดได้เลย เช่น ฉีดยาคุมกำเนิด ทานยาคุมกำเนิด หรือฝังยาคุมกำเนิด เป็นต้น โดยหากจะไม่ได้ให้นมลูกแล้ว สามารถทานยาคุมกำเนิดแบบใดก็ได้ แต่หากยังให้นมลูกอยู่ ควรทานยาคุมกำเนิดชนิดฮอร์โมนเดี่ยว ซึ่งจะไม่มีผลต่อการหลั่งของน้ำนม เช่น ยี่ห้อ exluton, dailyton, cerazette เป็นต้น